Hans Schenck

Hans SCHENCK (latinigita familinomo: Pincerna; naskiĝinta ĉ. 1500 en Schneeberg, mortinta ĉ. 1566 en Berlino) estis germana skulptisto kaj medalisto.

 Vivo 
Schenck trejniĝis dum la konstruado de preĝejo Sankta Anno en Annaberg-Buchholz. Frue li forlasis Saksion kaj ekdeĵoris por la Hohencolernoj. En 1526 sendis lin duko Albreĥto (Prusio) al la kortego pola pro ke tie oni treege bezonis lertan artiston. Post reveno paatrujen li ĉefe vivis en Berlino kaj fariĝis verŝajne la unua princ-elektista ĉefskulptisto. Berline li ja partoprenis la ornamadon de la Urba Kastelo, eble li tie eĉ ĉefmoderistis. En 1543 li iĝis berlina civitano kaj ricevis domon en la strato Heiliggeiststraße. Meze de la 1540-aj jaroj li iris labori ĉe la pomeriaj dukoj Filipo la 1-a kaj Barnim la 9-a. En la 1550-aj jaroj li kun la lernoknaboj laboris por la konstruado de la domo Ratsstube supre de la Tribunala laŭbo en Berlino.

En la Nikolao-kirko tri tomboslaboj atestas lian iel bizaran, ja manierisman stilon. Ankaŭ la epitafo por Joachim Zerer, la en 1543 forpasinta princ-elektista ĉambra sekretario, en la Mario-kirko atribuatas al li. Ĉi tiu, rilate la stilon, epitafo pli modestas ĉiuokaze. El la tempo de inter 1537 kaj 1542 originas la poste enmasonita reliefo Zeĉerrelief el Ĉaskastelo Grunewald: temas pri sceno kun duonfiguroj. Krom liaj skulptistaj sukcesoj furoris ankaŭ liaj medaloj.

 Verkoj (elekto) 
 1558: tombo de Frederiko (Brandenburgio) en la Katedralo de Halberstadt (lia ĉefverko)
 interna aranĝo de la berlina Urba kastelo
 tomboj en Berlino kaj Brandenburg
 elementoj en la Ĉaskastelo Grunewald kaj en la (detruita) Kenigsberga Kastelo
 pordego de Salomono en Dresdeno (necerte)
 ŝtonepitafo por Thomas Matthias
 portrettabuloj por duko Berniom la 9-a, duko Barnim la 11-a kaj Anna (Brunsvigo-Lüneburg) el 1545, kalkŝtono (en la Nacia Muzeo en Ŝtetino)
 fondotabulo de Kastelo Ueckermünde kun portreto de duko Filipo la 1-a (Poerio), 1546

 Literaturo 
 Hans Joachim Seeger: Hans Schenck (genannt Scheußlich), Leipzig 1930 (disertacio)
 Andreas Cante: Der Bildhauer und Medailleur Hans Schenck oder Scheusslich. Ein Künstler der Renaissance in Zeiten der Reformation, Berlin 2004 (disertacio)
 Andreas Cante: "Maler und Bildhauer am Hof der Kurfürsten Joachim I. und Joachim II. im Spiegel der Quellen"- ĉe: Stiftung Preußische Schlösser und Gärten Berlin-Brandenburg (eld.): Cranach und die Kunst der Renaissance unter den Hohenzollern: Kirche, Hof und Stadtkultur,'' Deutscher Kunstverlag, München/Berlin 2009, ISBN 978-3-422-06910-7, p. 48–53

 Eksteraj ligiloj 

 ligiloj ĉe DDB

 Notoj 

Kategorio:Germanaj skulptistoj
Kategorio:Medalistoj
Kategorio:Mortintoj en la 16-a jarcento